Hero of Many

Hero of Many je videohra vytvorená nezávislým českým vývojárskym štúdiom Trickster Arts. Žánrovo sa hra radí medzi akčné adventúry. Je určená pre IOS a Android. V príprave sú verzie pre Windows a OS X. Vývojári sa snažia hru dostať na Steam. V hre se nevyskytujú dialógy a grafiku tvoria čierne siluety, ako napríklad v hre Limbo. Hero of Many je inšpirované hrami Another World, Hearth of Darkness a Oddworld: Abe’s Oddysee.

 Hrateľnosť 
Hráč sa ujíma bieleho stvorenia v tvare gule. To žije v podvodnej jaskyni. Tu môže naraziť na biele a čierne ryby (podobajú sa žubrienkam). Bieli sú spojenci hráča a budú ho nasledovať, keď sa k nim priblíži. Čierni sú však nepriatelia a len čo sa k nim hráč priblíží, tak ho aj jeho spojencov napadnú. K boju hráč využíva práve biele žubrienky, ktoré automaticky útočia na nepriateľa. Hráč ich musí viesť tak, aby jeho húf mohol efektívne bojovať. Tiež môže svojim žubrienkam „nariadiť“ výpad ľubovoľným smerom.

Cieľom hry je dostať sa na koniec úrovne. Tých je približne 26. Hra, okrem bojov, obsahuje aj hádanky a niekoľko minihier. Je napríklad závod alebo bludisko.

 Príbeh 

Hra sa odohráva v dobe, kedy sú biele ryby hromadne vyhladzované svojimi čiernymi náprotivkami. Hra sleduje Hrdinu, ktorý okolo seba začne zhromažďovať biele ryby a vedie ich do bojov za prežitie svojho druhu.

 Postavy 
Zoznam významných postáv v hre. Žiadna z nich nie je v hre menovaná, ale sú vymenovaní v názvoch piesní soundtracku:
Hrdina - Hrdina je hlavná postava hry a tiež biely guľatý tvor, ktorý začne viesť odpor proti čiernym rybám. Časom dostane schopnosti, ktoré ho urobia silnejším.
Čierny - Čierny je hlavná záporná postava hry a vodca čiernych rýb. Predtým bol šedým, ale zmenil sa potom, čo prišiel do kontaktu s čiernou hmotou.
Červená kráľovná - Často spolupracuje s Hrdinom a niekoľkokrát si vzájomne pomohli. Neskôr mu dá novú schopnosť.
Zelený -  Hrdina mu pomôže pri hľadaní zelených semienok, aby mohli oživiť strom života. Neskôr je zabitý a jeho sila vstúpi do tohto stromu.
Modrý  - Bol svedkom toho, keď začal útok čiernych. S Hrdinom sa stretne ako posledný z okrúhlych stvorení. Naučí ho schopnosť privolanie rýb.
Priateľ - Sprevádza Hrdinu už od začiatku hry. Je mu vždy na blízku a možno ho považovať za jeho najbližšieho ochrancu.
Čierny Kapitán -  Na začiatku hry bol hlavným súperom Hrdinu a pôsobil mu dosť problémov. Nakoniec ho Hrdina porazil.

 Soundtrack 
Soundtrack zložil slovenský skladateľ Matúš Široký. Obsahuje cez hodinu hudby. 
 1 - Main Menu Theme 00:45
 2 - Alone In A Cave 01:30
 3 - Grey World 01:45
 4 - Aura 00:21
 5 - Black Captain 00:22
 6 - Chase 01:24
 7 - Execution 00:31
 8 - Meeting Black 00:28
 9 - Red World 02:48
 10 - Red's Theme 01:07
 11 - Abyss 01:15
 12 - Green World 01:27
 13 - Green's Theme 01:16
 14 - Seed n Roots 00:21
 15 - The Rotten Tree 00:20 16 - The Tree Of Life 00:34
 17 - Earth Dragon Chase (loop) 00:42
 18 - Dragon Song 00:49
 19 - Blue World 02:41
 20 - Desecrated Temple 02:00
 21 - Labyrinth Monster (loop) 00:51
 22 - Dream 01:54
 23 - Awakening 00:33
 24 - Kraken (loop) 00:38
 25 - Red Hunt (loop) 00:45
 26 - Death Race 02:17
 27 - Return To The Kingdom Of Red 03:20
 28 - Wasp Nest (loop) 00:39
 29 - Red Queen 01:38
 30 - Dancing With Red 01:10 31 - Nothing Lasts Forever 01:43
 32 - Torture Chamber 01:07
 33 - Dragons (loop) 01:04
 34 - Sacrifice 00:52
 35 - Reborn 00:52
 36 - Reunion 00:27
 37 - Lost Friend 00:34
 38 - Daemon Dragon 01:34
 39 - Annihilation 01:26
 40 - The Primal Virtue 03:22
 41 - Action Loop 01 00:40
 42 - Action Loop 02 00:48
 43 - Action Loop 03 00:48
 44 - Action Loop 04 00:36
 45 - Action Loop 05 00:32 46 - Action Loop 06 00:32
 47 - Action Loop 07 00:16
 48 - Action Loop 08 00:24
 49 - Action Loop 09 00:32
 50 - Action Loop 10 00:32
 51 - Action Loop 11 00:46
 52 - Trailer (bonus) 01:30
 53 - Trailer Extended (bonus) 01:46
 54 - Red Queen II (bonus) 00:27
 55 - Mother (bonus) 00:25
 56 - Annihilation II (bonus) 02:08
 57 - Rise Of The Hero (bonus) 01:53
 58 - My Sense (bonus) 01:42
 59 - Journey Of Life (bonus) 06:42

 Vývoj 
Hra bola vo vývoji od leta roku 2012, kedy Matouš Ježek opustil 2K Czech. Ježek vtedy kontaktoval niektorých bývalých kolegov a spoločne vytvorili štúdio Trickster Arts. Vývoj Hero of Many (pracovne nazvanom projekt Hero) trval 10 mesiacov. Hra bola ohlásená až v máji 2013. Vydaná bola v júli pre IOS a Android.

Vzhľadom na nízky rozpočet a potrebe urýchlenia vývoja sa tím rozhodol generovať a recyklovať tie časti u ktorých je to možné (napríklad hlavné menu je tvorené scénou z hry, nahrávacie obrazovky sú jednoduché kresby a sasanky sú vytvorené z chvostov rybičiek). Z rovnakého dôvodu sa vývojári rozhodli pracovať v Unity Engine, kde veci, ako shadery či textúry, možno lacno kúpiť. Hra tiež prešla niekoľkými zmenami v priebehu vývoja. Pôvodne mala mať hranatú grafiku, ale z estetických dôvodov bola zmenená.

V júli 2013, po vydaní hry, sa Trickster Arts začalo sústrediť na verziu pre Windows. Za účelom distribúcie bola hra zaradená do služby Steam Greenlight, kde čaká na odsúhlasenie komunitou. V októbri hra vyšla na konzolu Ouya a v januári 2014 na konzolu GameStick.

 Kritické prijatie
Hra bola okamžite po vydaní prijatá veľmi kladne kritikou. Hodnotenia sa priemerne pohybujú okolo 90%. Hra bola chválená predovšetkým pre svoju atmosféru, gameplay, soundtrack a grafiku.

 Ocenenia 
 Hra bola na serveri Trusted Reviews zvolená za 5. najlepšiu hru pre Android za rok 2013.
 Na serveri GameWoof bola hra zvolená za 3. najlepšiu platenú Android hru a za 4. najlepšiu adventúru pre Android v roku 2013.
 Na serveroch PocketGamer a Setuix zvolená za jednu z 10 najlepších hier roka určených pre Android.
 Server Day of Ouya zvolil Hero of Many za 4. najlepšiu adventúru pre Ouya v roku 2013.
 Server Android Headlines zvolil Hero of Many za 2. najlepšiu ambientnú hru pre Android.
 Český server Games.cz zvolil Hero of Many za jednu z najlepších mobilných hier roku.
 Čitatelia na serveri Games.cz zvolili Hero of Many 4. najlepšou mobilnou hrou roka.
 Hra získala nomináciu na Pocket Gamer Awards 2014 v kategórii najviac inovatívna hra.

 Referencie 

 Externé odkazy 
Oficiálne stránky hry
Metacritic
Wiki s témou hry 

Kategória:Akčné adventúry
Kategória:České videohry
Kategória:Počítačové hry z 2013
Kategória:Hry pre Android
Kategória:Hry pre iOS
Kategória:Počítačové hry
Kategória:Hry pre Windows